ᱚᱵᱷᱚᱭ ᱫᱮᱣᱞ

ᱚᱵᱷᱚᱜ ᱥᱤᱝ ᱫᱮᱣᱞ (ᱡᱟᱱᱟᱢ ᱑᱕ ᱢᱟᱨᱪ ᱑᱙᱗᱖), ᱫᱚ ᱚᱵᱷᱚᱭ ᱫᱮᱣᱞ‌ ᱢᱮᱱᱛᱮ ᱵᱟᱰᱟᱭ ᱠᱟᱱᱟᱭ ᱾ ᱱᱩᱭ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱟᱠᱴᱚᱨ ᱟᱨ ᱯᱨᱚᱰᱭᱩᱥᱚᱨ ᱠᱟᱱᱟᱭ ᱾ ᱵᱚᱞᱤᱣᱩᱰ ᱯᱷᱤᱞᱢ ᱠᱚᱨᱮ ᱠᱟ.ᱢᱤᱭᱟ ᱾ ᱱᱩᱭ ᱫᱚ ᱦᱤᱱᱫᱤ ᱯᱷᱤᱞᱢ ᱨᱮᱱ ᱟᱠᱴᱚᱨ ᱠᱚ ᱨᱮᱱ ᱫᱮᱣᱞ ᱜᱷᱟᱨᱚᱸᱡᱽ ᱛᱟᱞᱟᱨᱮ ᱡᱟᱱᱟᱢ ᱞᱮᱱᱟᱭ ᱾ ᱱᱩᱭ ᱫᱚ ᱜᱤᱫᱽᱨᱟᱹ ᱵᱮᱲᱟ ᱢᱮᱱ ᱫᱚ ᱟᱡᱟᱜ ᱟᱥᱲᱟ ᱡᱤᱭᱚᱱ ᱠᱷᱚᱱ ᱜᱣ ᱛᱷᱤᱭᱮᱴᱚᱨ ᱨᱮ ᱟᱠᱴᱤᱝ ᱡᱤᱭᱚᱱ ᱫᱚ ᱮᱦᱚᱵ ᱞᱮᱫᱟᱭ ᱾ ᱛᱚᱵᱮ ᱱᱩᱭ ᱫᱚ ᱒᱐᱐᱕ ᱥᱟ.ᱦᱤᱛ ᱨᱮ ᱤᱢᱛᱳᱛᱟᱡᱽ ᱚᱞᱤ-ᱟᱜ ᱨᱳᱢᱟᱱᱴᱤᱠ ᱠᱚᱢᱮᱰᱤ ᱯᱷᱤᱞᱢ ᱥᱳᱪᱟ ᱱᱟ ᱛᱷᱟ ᱠᱷᱚᱱ ᱠᱟ.ᱢᱤ ᱮᱦᱚᱵ ᱞᱮᱫᱟᱭ ᱾

ᱟᱡᱟᱜ ᱯᱩᱭᱞᱩ ᱯᱷᱤᱞᱢ ᱟᱭᱢᱟ ᱥᱚᱠᱥᱮᱥ ᱮᱱ ᱛᱟᱭᱚᱢ ᱚᱵᱷᱚᱭ ᱫᱚ ᱟᱭᱢᱟ ᱦᱚᱲ ᱠᱚ ᱥᱟᱨᱦᱟᱣ ᱠᱮᱫᱮᱭᱟ ᱾ ᱚᱱᱟ ᱛᱟᱭᱚᱢ ᱚᱵᱷᱚᱭ ᱫᱚ ᱢᱚᱱᱳᱨᱚᱢᱟ ᱥᱤᱠᱥ ᱯᱷᱤᱴ ᱚᱱᱰᱚᱨ (᱒᱐᱐᱗) ᱯᱷᱤᱞᱢ ᱨᱮ ᱠᱟ.ᱢᱤ ᱞᱮᱫᱟᱭ, ᱱᱚᱶᱟ ᱯᱷᱤᱞᱢ ᱦᱚᱸ ᱟ.ᱰᱤᱜᱟᱱ ᱦᱤᱴ ᱞᱮᱱ ᱛᱟᱭᱟ ᱟᱨ ᱚᱱᱟ ᱠᱷᱟ.ᱛᱤᱨ ᱱᱩᱭ ᱵᱮᱥᱴ ᱟᱠᱴᱚᱨ ᱟᱣᱟᱨᱰ ᱤᱱᱥᱳ-ᱟᱢᱮᱨᱤᱠᱟᱱ ᱟᱨᱴᱥ ᱠᱟᱣᱥᱤᱞ ᱯᱷᱤᱯᱢ ᱯᱷᱮᱥᱴᱤᱵᱟᱞ ᱯᱟᱦᱴᱟ ᱠᱷᱚᱱ ᱧᱟᱢ ᱞᱮᱫᱟᱭ ᱾ ᱟᱨ ᱚᱱᱟ ᱛᱟᱭᱚᱢ ᱠᱚᱢᱚᱨᱥᱤᱭᱟᱞ ᱥᱚᱠᱥᱮᱥ ᱯᱷᱤᱯᱢ ᱚᱭᱮ ᱞᱚᱠᱤ! ᱞᱚᱠᱤᱭ ᱚᱭᱮ! (᱒᱐᱐᱘) ᱨᱮ ᱠᱟ.ᱢᱤ ᱞᱮᱫᱟᱭ ᱾ ᱒᱐᱐᱙ ᱟᱟ.ᱦᱤᱛ ᱨᱮ ᱱᱩᱭ ᱚᱱᱩᱨᱟᱜᱽ ᱠᱚᱥᱭᱚᱯ-ᱟᱜ ᱯᱷᱤᱞᱢ ᱫᱮᱵᱽ. ᱰᱤ. ᱯᱷᱤᱞᱢ ᱨᱮ ᱚᱵᱷᱚᱭ ᱫᱚ ᱫᱮᱵᱽ ᱧᱩᱛᱩᱢ ᱛᱮ ᱟᱠᱴᱤᱝ ᱞᱮᱫᱟᱭ ᱾ ᱱᱚᱶᱟ ᱫᱚ ᱵᱮᱝᱜᱚᱞᱤ ᱱᱚᱱᱚᱞ ᱫᱮᱵᱽᱫᱟᱥ ᱨᱮᱭᱟᱜ ᱰᱚᱵᱤᱝ ᱯᱟᱨᱢᱞᱴ ᱛᱟᱦᱮᱸ ᱠᱟᱱᱟ ᱾  

ᱚᱵᱷᱚᱭ ᱫᱚ ᱢᱩᱲᱩᱛ ᱞᱮᱠᱟᱛᱮ ᱟᱡᱟᱜ ᱡᱤᱭᱚᱱ ᱨᱮ ᱤᱱᱰᱤᱯᱮᱱᱰᱮᱸᱴ ᱯᱭᱤᱞᱢ ᱠᱚᱨᱮ ᱟᱠᱴᱤᱝ ᱟ.ᱜᱩᱭᱮᱫ ᱛᱟᱦᱮᱸ ᱠᱟᱱᱟᱭ ᱾ ᱢᱮᱱᱠᱷᱟᱱ ᱒᱐᱑᱑ ᱥᱟ.ᱦᱤᱛ ᱨᱮ ᱱᱚᱶᱟ ᱫᱚ ᱵᱚᱫᱚᱞ ᱠᱟᱛᱮ ᱡᱳᱭᱟ ᱚᱠᱷᱛᱟᱨ-ᱟᱜ ᱡᱤᱱᱫᱮᱜᱤ ᱱᱟ ᱢᱤᱞᱮᱜᱤ ᱫᱳᱵᱟᱨᱟ ᱯᱷᱤᱞᱢ ᱨᱮ ᱠᱟ.ᱢᱤ ᱞᱮᱫᱟᱭ, ᱢᱤᱫ ᱨᱳᱰ ᱯᱷᱤᱞᱢ ᱠᱟᱱᱟ, ᱡᱟᱦᱟᱸ ᱫᱚ ᱵᱚᱞᱤᱣᱩᱰ ᱯᱷᱤᱞᱢ ᱜᱷᱟᱨᱚᱸᱡᱽ ᱛᱟᱞᱟ ᱨᱮ ᱡᱟ.ᱥᱛᱤ ᱠᱟ.ᱣᱰᱤ ᱠᱷᱮᱢᱟᱣ ᱟᱠᱟᱫ ᱛᱟ.ᱞᱠᱟ. ᱨᱮ ᱥᱮᱞᱮᱫ ᱞᱮᱱᱟ ᱾ ᱟᱡᱟᱜ ᱟᱠᱴᱤᱝ ᱱᱟᱯᱟᱭ ᱠᱷᱟ.ᱛᱤᱨ ᱯᱩᱭᱞᱩ ᱫᱷᱟᱣ ᱞᱮᱠᱟᱛᱮ ᱯᱷᱤᱯᱢ ᱯᱷᱮᱭᱟᱨ ᱟᱣᱟᱨᱰ ᱯᱷᱚᱨ ᱵᱮᱥᱴ ᱥᱚᱯᱚᱨᱴᱤᱝ ᱟᱠᱴᱚᱨ ᱥᱤᱨᱯᱷᱟ. ᱞᱟ.ᱜᱤᱱ ᱵᱟᱪᱷᱚᱱ ᱞᱮᱱᱟᱭ ᱾ ᱚᱱᱟ ᱛᱟᱭᱚᱢ ᱛᱮ ᱱᱩᱭ ᱫᱚ ᱠᱚᱢᱚᱨᱥᱤᱭᱟᱞ ᱥᱚᱠᱥᱮᱥ ᱯᱷᱤᱯᱢ ᱲᱨ ᱰᱨᱟᱢᱟ ᱯᱷᱤᱞᱢ ᱠᱚᱨᱮ ᱠᱟ.ᱢᱤ ᱧᱟᱢ ᱞᱮᱫᱟᱭ, ᱡᱮᱢᱚᱱ ᱨᱟᱱᱡᱷᱟᱱᱟ (᱒᱐᱑᱓), ᱟᱨ ᱨᱳᱢᱟᱱᱴᱤᱠ ᱠᱚᱢᱮᱰᱤ ᱦᱮᱯᱤ ᱵᱷᱟᱜᱽ ᱡᱟᱭᱮᱜᱤ (᱒᱐᱑᱖) ᱠᱚᱨᱮ ᱠᱟ.ᱡᱤ ᱯᱮᱫᱟᱭ ᱾ ᱚᱱᱟ ᱛᱟᱭᱚᱢ ᱱᱩᱭ ᱥᱟᱶ ᱛᱮ ᱢᱤᱫ ᱫᱷᱟᱣ ᱛᱮ ᱰᱨᱟᱢᱟ ᱯᱷᱤᱯᱢ ᱨᱳᱰ, ᱢᱳᱵᱷᱤ (᱒᱐᱑᱐) ᱟᱨ ᱣᱟᱨ ᱯᱷᱤᱯᱢ ᱪᱚᱠᱨᱚᱵᱽᱭᱩᱦ (᱒᱐᱑᱒) ᱯᱷᱳᱞᱢ ᱨᱮ ᱠᱟ.ᱢᱤ ᱞᱮᱫᱟᱭ ᱾

ᱚᱵᱷᱚᱭ ᱫᱚ ᱟᱡᱟᱜ ᱯᱷᱤᱞᱢ ᱠᱮᱨᱤᱭᱚᱨ ᱥᱟᱶᱛᱮ ᱚᱠᱴᱤᱝ ᱡᱤᱭᱚᱱ ᱠᱷᱟ.ᱛᱤᱨ ᱠᱚ ᱩᱭᱦᱟ.ᱨ ᱠᱟᱫᱮᱭᱟ ᱾ᱱᱩᱭ ᱫᱚ ᱥᱤᱧᱚᱛ ᱨᱤᱱᱤᱡ ᱱᱚᱱᱠᱚᱱᱯᱷᱚᱨᱢᱤᱥᱴ(nonconformist) ᱟᱨ ᱚᱱᱠᱚᱱᱵᱷᱮᱱᱥᱚᱱᱟᱞ(unconventional) ᱟᱠᱴᱚᱨ ᱞᱮᱠᱟᱛᱮ ᱠᱚ ᱵᱟᱰᱟᱭ ᱠᱟᱫᱮᱭᱟ ᱾ ᱚᱵᱷᱚᱭ ᱫᱮᱣᱞ-ᱟᱜ ᱢᱤᱫ ᱯᱨᱚᱰᱚᱠᱥᱚᱱ ᱦᱟᱣᱩᱥ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱑᱐᱐᱙ ᱥᱟ.ᱦᱤᱛ ᱨᱮ ᱛᱷᱟᱯᱱᱟ ᱞᱮᱫᱟᱭ ᱾ ᱟᱡᱟᱜ ᱟᱠᱴᱤᱝ ᱡᱤᱭᱚᱱ ᱵᱟ.ᱜᱤ ᱠᱟᱛᱮ ᱱᱩᱭ ᱫᱚ ᱢᱤᱫ ᱯᱷᱤᱞᱟᱱᱛᱷᱨᱳᱯᱤᱥᱴ(philanthropist) ᱠᱟᱱᱟᱭ ᱟᱨ ᱟᱭᱢᱟ ᱜᱟᱱ ᱮᱱ.ᱡᱤ.ᱳ. ᱠᱚᱭ ᱜᱚᱲᱟ ᱟᱠᱟᱫ ᱠᱚᱣᱟ ᱾

ᱥᱟᱹᱠᱷᱭᱟᱹᱛ

ᱵᱟ.ᱲᱛᱤ ᱡᱚᱱᱚᱲ

ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱪᱤᱛᱟᱹᱨᱤᱭᱟᱹ